kardosdrur/scandi-wiki huggingface dataset:
Libc

Under UNIX er libc det standardiserede programbibliotek, der bruges. Det er skrevet i C og kan bruges fra programmer skrevet i C. Mange af de funktioner, der stilles til rådighed er blot gennemstilling til systemkald, men der er også en del funktionalitet, som er implementeret i libc. Nogle funktioner som malloc() og free() til hukommelsesstyring er definerede i standarden for C.

Definitionerne af de forskellige funktioner og datatyper er fordelt på mange header-filer, som skal inkluderes i de programmer, som bruger libc. Selvom det kun er de nødvendige funktioner, der medtages definitioner for, vil det ofte være en stor fil, der linkes mod. Nogle funktioner som for eksempel de matematiske funktioner er dog placerede i et modul for sig selv, som skal angives ved link af programmet.

Der er funktioner inden for følgende områder:
 Hukommelsesstyring.
 Behandling af tekststrenge og tegn.
 Læsning og skrivning af filer, både tekstfiler og binære filer. Der er både generelle og UNIX-specifikke funktioner.
 Håndtering af hele filer, oprettelse, sletning og ændring af status som for eksempel skrivebeskyttelse.
 FIFOer og pipes.
 Netværksprogrammering med sockets og oversættelse af maskinnavne til netværksadresser.
 Skærmstyring for tekstbaserede programmer.
 Matematiske og aritmetiske funktioner.
 Søgning og sortering i tabeller.
 Brug af regulære udtryk.
 Dato, tid og tidsintervaller.
 Håndtering af tegnsæt og lokale indstillinger. Det er eksempelvis håndtering af om det er komma eller punktum, der bruges til at adskille decimaler fra heltalsdelen af et tal.
 Såkaldte lange hop mellem funktioner. Programkonstruktioner med goto er normalt begrænset til en funktion.
 Asynkrome signaler fra styresystemet eller en anden proces.
 Synkronisering af processer, så fælles data ikke overskrives ukontrolleret.
 Brug af processer, start og styring af processer fra et program.
 Brug af oplysninger om brugere og grupper.
 Platforminformation læsning og ændring af systemoplysninger og ressourcegrænser.
 Krypteringsfunktioner og håndtering af kodeord

Programbiblioteker
Vals

Vals er en pardans som danses i 3/4-takt.

Der findes forskellige teorier om valsens oprindelse, men den antages generelt at have sin baggrund i sydtyske og franske danse som f.eks. Landler og Volta. I begyndelsen af 1800-tallet dukker vals op som en selvstændig dans, først i Østrig og Tyskland og derefter videre til resten af Europa. Den drejende dans vakte først betydelig fourore men blev hurtigt taget op i danseetablissementerne.

I 1920'erne begyndte der en standardisering af dansen som indtil da havde udviklet sig i forskellige stilretninger og været under indflydelse af andre populære danse. Det havde sænket tempoet og introduceret en større variation af figurer. Som med flere andre standarddanse var det især i England den moderne stil blev formet.

Typer af vals 
I dag er valsen splittet op i flere typer, hvoraf de to førstnævnte er internationale turneringsdanse:

 Engelsk vals, som danses i et tempo omkring 30 takter i minuttet. Grundfigurerne er baseret på drejninger og på diagonale mønstre, og der er talrige variationer.

 Wienervals, som danses i et tempo omkring 60 takter i minuttet. Wienervalsen er således noget hurtigere end den engelske vals og den er nærmere på den oprindelige valsestil. Dansen baserer sig næsten udelukkende på højre- og venstredrejninger.

 Folkelig vals, som i Danmark danses traditionelt i et tempo mellem de to førnævnte. Vals har været almindelig brugt til folkelige baller i både by og på land siden slutningen af 1800-tallet. Som gammeldans danses bl.a. tyrolervals med fire takters fordans inden omdansning, og der danses rundt enten med en fuld omdrejning pr. to takter eller med forskellige mellemtrin, så man ikke bliver for rundtosset. Der danses enten ret eller avet om. Ligeledes indgår valsetrin i kredsdanse som for eksempel Familievals. I folkedans indgår valsetrin også i adskillige arrangementer som for eksempel i Jødetur fra Mors og Familievals.

Eksterne henvisninger 

Danse
Von Langens Plantage

Von Langens Plantage kan hentyde til flere artikler:

 Von Langens Plantage (Dyrehaven) – Område i den sydlige del af Dyrehaven.
 Von Langens Plantage (Nørreskoven) – Område i sydøst enden af Nørreskoven ved Furesøen.
Willy Rathnov

Kay Willy Rathnov f. Rasmussen (født 13. maj 1937 i Roskilde, død 29. august 1999 i Farum) var en dansk skuespiller.

Willy Rathnov, der oprindeligt bar navnet Kay Willy Rasmussen, tog i 1958 frivilligt tjeneste som soldat i FN's fredsbevarende styrke i Gaza for at tjene penge til at blive skuespiller. Samtidig med at han læste til skuespiller ved Det Kgl. Teaters elevskole 1959-62 hos Blanche Funch, havde han en ekspedientstilling på et værksted.

Han debuterede allerede på teatret i sin elevtid. På de københavnske scener, bl.a. Alléscenen, Ungdommens Teater, Comediehuset, Det Ny Scala og Bristol Teatret og på landsdelsscenerne fik han store roller i forestillinger som Søskende, Tolv vrede mænd, Hamlet, Skriget og Hedda Gabler.

Gennembruddet
Rathnov fik sit egentlige gennembrud i 1964, hvor han spillede Billy i Ungdommens Teaters opførelse af Billy Løgneren. Han blev først kendt af det brede publikum for sin rolle som Egon i Huset på Christianshavn. Udover rollen som Egon har han også medvirket i f.eks. Onkel Joakims hemmelighed (også kendt som "Nyhavns glade gutter" hvor han spillede Rasmus), Pigen fra Egborg, Lang dags Rejse mod Nat og mange flere.

I en periode var Willy Rathnov medlem af byrådet i Farum Kommune valgt for Venstre.

Han ligger begravet på Bispebjerg Kirkegård.

Film

TV-serier

Noter

Eksterne henvisninger 
 

Personer fra Roskilde
Skuespillere fra Danmark
Medlemmer af Farum Byråd
Kommunalbestyrelsesmedlemmer fra Venstre
Danskere i 1900-tallet
Personer døde af kræft
Fusion (jura)

En fusion er en sammenslutning af flere virksomheder til én virksomhed.

En fusion kan gennemføres på tre måder: 
 Ved at en virksomhed køber en andens virksomheds aktiver og passiver
 Ved at to juridiske enheder sammensmeltes til én juridisk enhed
 Ved at en juridisk enhed opløses ved likvidation eller opløsningserklæring, hvorefter den juridiske enheds virksomhed (aktiver og passiver) overdrages til ejerens virksomhed. 

De fleste lande har vedtaget konkurrencelovgivning, der regulerer og i et vist omfang begrænser mulighederne for fusioner. I EU er vedtaget en række regler, der sksal sikre, at fusioner ikke medfører begrænsninger i den fri konkurrence eller leder til markedsmisbrug. Supplerende regler er  i Danmark fastsat ved konkurrenceloven. 

Ved sammenlægning af juridiske enheder i skal en række betingelser være opfyldt. Disse regler har til formål at sikre, at de juridiske enheders kreditorer ikke bliver stillet dårligere ved fusionen, eksempelvis ved sammenlægning af en økonomisk stærk virksomhed med en økonomisk svag juridisk enhed. Det er ved EU's direktiver om medlemslandenes selskabslovgivning stillet krav om, der i EU's medlemslande skal være krav om, at der udarbejdes en erklæring herom af vurderingsmænd, der bekræfter, at kreditorernes stilling ikke forværres ved fusionen. Såfremt alle kapitalejere i de sammelagte selskaber er enige, kan der dog fravælges en erklæring om kreditorernes stilling; kreditorerne har dog i en sådan situation mulighed for at stille krav om sikkerhed for deres tilgodehavende.

I forhold til regnskaber vil de sammensluttede virksomheder kunne have haft indbyrdes transaktioner i perioden op til fusionen. Sådanne transaktioner skal ideelt elimineres på samme måde som ved udarbejdelse af koncernregnskaber. I danske selskaber er dette et krav (årsregnskabslovens kapitel 15).

Fusioner i det offentlige 
Fusioner af private selskaber drejer sig som regel om en vækst-strategi. Fusioner i det offentlige handler derimod om effektivisering og ikke om vækst. Fusioner i offentlig sektor er derfor noget helt andet end i privat sektor; og mens 80 % af fusioner i privat sektor er mislykket, er tallet endnu værre for fusioner i det offentlige.

Referencer

Se også 
 Spaltning

Selskabsret
Regnskabsvæsen
Leder (journalistik)

En leder er en type artikel i et skrevent medie, der fremstiller redaktionens holdning. Lederen er en ofte reflekterende artikel, der tager stilling til et aktuelt emne og er underskrevet af mediets navn. En sådan artikel skiller sig altså ud, idet den er mere subjektiv end en ordinær artikel.

Da lederen er et udtryk for avisens holdning til bestemte begivenheder, og eftersom lederen dermed reflekterer hvilket udgangspunkt avisen tolker verden ud fra, er det som oftest chefredaktøren, der forfatter lederen.

Journalistik
Tekster
Sympatomimetikum

Et sympatomimetikum (flertal sympatomimetika) er et stof der har en virkning på kroppen der ligner det sympatiske nervesystems. Sympatomimetika er ofte enten selve de signalstoffer der udskilles af det sympatiske nervesystem (adrenalin, noradrenalin og dopamin), eller ligner kemisk set disse signalstoffer. Der findes mange sympatomimetika, både naturlige og syntetisk fremstillede, og disse finder anvendelse som lægemidler til behandling af bl.a. hjertestop, lavt blodtryk og anafylaktisk shock. De fleste sympatomimetika er phenethylaminer og mange opkvikkende rusmidler, så som kokain og amfetamin, har sympatomimetisk virkning.

Sympatomimetika kan opdeles i direkte og indirekte virkende. De direkte virkende virker ved at stimulere det sympatiske nervesystems receptorer, mens de indirekte virkende virker ved enten at øge frigivelsen af det sympatiske nervesystems signalstoffer eller hæmme deres fjernelse fra synapsespalten.

Generelle virkninger 
 Øget puls og blodtryk
 Mundtørhed
 Søvnløshed
 Irritabilitet
 Følelse af øget energi

Anvendelse 
Da sympatomimetika øger hjertets sammentrækningskraft, anvendes de til behandling af hjertestop. Den karsammentrækkende virkning udnyttes til behandling af farligt nedsat blodtryk, der kan opstå ved f.eks. anafylaktisk shock eller sepsis. Desuden anvendes de som tilsætning til lokalbedøvende lægemidler for at forhindre spredning af det lokalbedøvende stof. Sympatomimetika kan desuden modvirke priapisme, som er en sygeligt erigeret penis, da erektion er et parasympatisk respons.

Substanser 

 Phenethylaminer
 Endogene (naturligt forekommende i kroppen)
 Adrenalin
 Noradrenalin
 Dopamin
 Amfetaminer
 Amfetamin
 Metamfetamin
 Naturligt forekommende
 Efedrin og pseudoefedrin
 Synefrin
 Phenylefrin
 Cathinon
 Cathin
 Kokain
 Andre
 Methylphenidat (Ritalin)
 Aminorex
 Methylaminorex
 Dobutamin

Eksterne links 
 Sympatomimetika på medicin.dk

Lægemidler
Hatchback

Hatchback er en betegnelse, der i almindelighed anvendes om biler, hvor bagpartiet har en stor skrå bagklap fra tagkanten og ned. Denne karrosseritype er meget populær i den mindre modelklasse på grund af sin store anvendelighed. På mange af disse modeller kan man udvide bagagerummet ved at fælde bagsæderyglænet frem. Hatchback kan også kaldes for "5 dørs" eller "3 dørs", da bagklappen betragtes som en dør ind i bilen.

Biler efter karrosseri
Michael Collins

Michael Collins (16. oktober 1890 – 22. august 1922 Micheál Ó Coileáin på irsk) var en irsk frihedskæmper og politiker. Han var leder af den forhandlingsdelegation, der forhandlede den irske selvstændighed igennem med det britiske styre, og han blev kraftigt kritiseret for at have givet køb på den irske enhed ved at acceptere, at Nordirland forblev britisk. Michael Collins var med i påskeoprøret i Dublin i 1916. I 1918 stiftede han IRA – Irish Republican Army. Han er kendt for planlægningen af mordet på 12 britiske G-mænd. Han blev skudt og døde i et bagholdsangreb i Cork 22. august 1922 i en alder af 31 år.

Tidlige år 
Collins var født i Sam's Cross ved Clonakilty i County Cork i Irland og var den 3. søn og den yngste af otte børn. Selvom mange biografier sætter hans fødselsdag som d. 16 Oktober 1890, står der på hans gravsten d. 12 Oktober 1890.
Hans familie, muintir Uí Choileáin, var engang greve af Uí Chonaill ved Limerick, men ligesom mange irske jordejere, blev de frataget deres land og degraderet til landmænd. Dog gjorde deres farm på 0.6 km² dem rigere og bedre stillet end de fleste af 1900-tallets irske landmænd. Michaels ældste søster, Helena, blev nonne, og var kendt som søster Mary Celestine; hun var skolelærer i London.

Se også 
 Den irske uafhængighedskrig

Eksterne henvisninger 
 Michael Collins Centre 
 Collins 22 Society

Irlands historie
Politikere fra Irland
Den irske uafhængighedskrig
Personer fra den irske uafhængighedskrig
IRA-medlemmer
Hardyskive

Hardyskiver er store gummiskiver, der indskydes mellem to aksler for at modvirke spændinger.

Ofte ses hardyskiver på flangerne på henholdsvis kardanaksel og gearkasseakslen, samt mellem kardanaksel og differentialets spidshjulsaksel, for at undgå spændinger ved forbindelse mellem to stålaksler. Hardyskiverne modvirker spændinger ved kardanakslen eller drivakslerne, når motorens kræfter overføres til de drivende hjul.

Hardyskiver ses også i ældre bilers styretøj, hvor de sidder i ratstammen for blandt andet at sikre at denne falder fra hinanden ved sammenstød i stedet for at blive presset mod (eller gennem) bilens fører.

Maskiner
Energioverførsel
Jason

Jason ( Ἰάσων / Iásōn, Iason) var en græsk sagnhelt. Han var søn af kong Aison af Iolkos. 
Da Aison af sin halvbroder Pelias blev stødt fra tronen, blev den unge Jason overladt i Cheirons varetægt – en vis kentaur. 
Da han blev voksen, begav han sig til Iolkos, men ved Aneuros-floden mødte gudinden Hera ham i skikkelse af en gammel dame. Hun bad ham om at bære sig over den voldsomme flod, men undervejs over floden tabte han sin ene sko. 
Det var uheldigt, da Oraklet i Delphi havde advaret Pelias mod 'en der kom med kun én sko'. 

Da Jason senere kom til Iolkos for at kræve sin retmæssige trone, befalede Pelias ham først en farlig og svær opgave for at vise sit værd. 
Han skulle hente Det Gyldne Skind fra Ares' hellige lund i det fjerne Kolchis (nutidens Georgien).
Skindet stammede fra den vædder, der have fløjet Frixos og Helle over Hellespont-strædet.

Jason og skibsbyggeren Argos byggede det talende skib Argo.
I stævnen var indsat et stykke af Zeus' eg i Dodone og de fremmeste og mest navnkundige mænd i Hellas (Grækenland) ønskede at komme med på det ædle togt. Blandt dem var dioskurerne, afariderne, Orfeus, Herakles og mange andre.

På vej til Kolchis standsede togtet ved Lemnos, hvor Hypsipyle blev moder til Jasons første barn, Euneos.

Jason nåede frem til målet og vandt ved Kong Aietes' datter trolddomskvinden Medeas hjælp adgang til lunden med Det Gyldne Skind. I lunden hvilede Den Søvnløse Drage – et grufuldt uhyre som Jason overvandt. Jason havde forinden lovet Medea at tage hende med til Iolkos som hustru, hvis skindet blev hans – og det skete. 

Hjemme i Iolkos brugte Medea sine kræfter til at trylle Aison, der var ældet kraftigt, yngre igen. Lykken varede dog kort for Aison, der kort tid efter døde som følge af Pelias' rænkespil. Pelias døde selv kort efter for enten Jasons eller Medeas hånd. Nogle mener, at Pelias' egne døtre var skyld i hans ulykke. 

Jason og Medea levede som mand og hustru og fik børn. Freden varede dog ikke længe.

Akastos, Pelias' søn, kom til magten og fordrev Jason og Medea til Korinth. 

Her ændrede Jason sig og brød sit troskabsløfte til Medea, da han fattede kærlighed til kong Kreons datter Glauke og ville gifte sig med hende.

Medea dræbte – gal af had – Glauke og hendes fader og tilmed sine egne børn Mermeros og Feros og drog bort. Først til Athen og siden tilbage til Kolchis. 

Helten Jason levede videre – knust og fortvivlet – i landflygtighed og som gammel mand vendte han tilbage til Iolkos. 
Her ventede der ham en af skæbnen forudbestemt død. 

Hans trofaste skib, Argo, der havde beskyttet ham og hans kammerater under talrige farer skulle blive hans undergang: Han havde lagt sig til hvile under sit gamle skibs stævn, og det mørnede træ faldt ned og dræbte ham.

Kunst og gendigtning 
I vasekunsten og på relieffer er han ofte afbilledet som helt – 
Jason med det gyldne skind var Thorvaldsens gennembrudsværk (1803). 

Bent Haller har på dansk gendigtet sagnet i bogen Jason – Jagten på det gylden skind (2001).

Noter

Eksterne henvisninger 

 

Personer i græsk mytologi
Argonauter
Goth

Goth er en nutidig subkultur, der findes i mange lande. Subkulturen begyndte i Storbritannien i starten af 1980'erne som udløber af goth-rockgenren, en musikalsk videreudvikling af punk-genren. Gothic er et synonym, "goth" i ejefald. -ic svarer til -sk på dansk.

Former for gotiske stilarter

Der findes mange forskellige former for gotiske stilarter, men nogle af de mest kendte/genkendte stile er:

Punk Goth 
Punk Goth er den første gotiske stil der kom frem, da goth udspringer fra punk stilen. Farverne er oftest sort blandet med rød eller skotskternet stof. Der bliver ofte båret dødningehoveder og tøjet er tit hullet.

Fetich Goth
Fetich Goth stilen er karakteriseret ved læder, lak og pigge. Farven på tøjet og tilbehøret er ofte sort og rødt. Stilen er associeret med S/M, hvilket dels giver grunden til lakket og læderet.

Romantisk Goth 
Romantisk Goth er oftest dyrket af kvinder og ses sjældent hos mænd. Denne stil tager inspiration fra det sensuelle og gør gerne brug af blonder og snøre. Udover sort bliver der også gjort brug af andre farver som mørke violet, bordeauxrød, royal blå og sort. Selve tøjet er inspireret fra 1600- og 1800-tallet og kan også være inspireret fra middelalderen helt tilbage til 1400-tallet.

Vampire Goth 
Vampire Goth kan genkendes ved brug af skarpe hjørnetænder, hvilket også er det der skiller stilen fra andre gotiske stile.

Cyber Goth 
Cyber Goth stilen gør i kontrast til andre goth stilarter brug af neon farver, som ses både i tøjet og i håret. Selvom goth subkulturen oftest forbindes med rock og punk musik, læner Cyber Goth stilen sig derimod til EBM, industrial og EDM.

Gothic Lolita 
Gothic Lolita er en kombination af goth og Lolita stilen. Gothic Lolita opstod sidst i 90'erne i Tokyo, hvor stilen blev populær, fordi den blev promoveret af japanske visual kei bands som Malice Mizer.
Stilen er kendetegnet ved mørk makeup og tøj, og følger derved goth retningslinjerne. Tøjsilhuetten følger Lolita stilens retningslinjer. Udover sort, er farver rød, lilla, blå og hvid også benyttet. Religiøse symboler som f.eks. kors er hyppige og tasker formet som kister eller flagermus bruges også for at understrege det gotiske.

Eksterne henvisninger 
 Dark Gothic Portal – Dark goths and gothic subculture. 

Subkulturer
Cantus firmus

Cantus firmus (latin for fast sang; forkortet c.f.) er et musikudtryk for en stemme i polyfon musik, som synger/spiller en gennemgående melodi, mens andre stemmer danner kontrapunkt hertil. Historisk har komponisterne ofte anvendt i forvejen kendte melodier som cantus firmus, bl.a. gregorianske melodier, koralmelodier eller verdslige sange.

Cantus firmus-teknik var stort set enerådende i den første flerstemmige musik i middelalderen og frem til omkring år 1500. C.f. lå oftest i tenorstemmen. I renæssancen gik tendensen snarere imod at ligestille stemmerne. Men også i senere tiders musik forekommer c.f. ofte, fx i Johann Sebastian Bachs orgelkoraler.

Musikteori
Koral (musik)

En koral (, korsang) er en melodi, der anvendes til fælles salmesang i kirken. En koral er homofon, metrisk og strofisk, hvilket gør den let at lære for menigheden, i modsætning til den polyfone kirkemusik.

Koraler er historisk knyttet til den lutherske kirke, hvor Martin Luther og Johann Walter var blandt pionererne.

Koralharmonisering er en af de grundlæggende discipliner i en musikalsk uddannelse. Det drejer sig om at skrive stemmer til en given melodi under overholdelse af harmonilærens regler.

En samling af koraler med tilhørende harmoniseringer kaldes en koralbog.

Se også 

 Koralharmonisering

Kompositionsformer
Salmer
Sang
Kirkemusik
The Secret of Monkey Island

The Secret of Monkey Island (SMI) er et adventurespil der udkom i 1990, og det er også Monkey Island-seriens første spil som blev lavet af LucasArts. Spillet blev udgivet på Atari ST, Macintosh og PC og senere på Amiga, Sega CD og FM Towns.

SMI blev en kæmpe succes for LucasArts og de kunne sammen med Sierra Online sidde på tronen over dem der lavede de bedste adventurespil op igennem 90’erne. Men til forskel fra Sierra så var det næsten umuligt at dø i dette spil og spillet var også fyldt med humor.

Plot 
SMI starter på den caribiske ø, Melee Island, hvor hovedpersonen Guybrush Threepwood som det første erklærer, at han vil være pirat, og derefter starter hans eventyr, hvor han skal klare De Tre Prøver for at bevise, at han er mand nok til at være pirat. Han møder på sin vej den smukke guvernør Elaine Marley, som han bliver forelsket i, uvidende om at spøgelsespiraten LeChuck også er forelsket i hende.

Da Elaine bliver kidnappet og ført til Monkey Island af LeChuck, bliver Guybrush nødt til at sætte efter ham for at besejre ham og redde sin elskede. Da Guybrush ankommer til Monkey Island, fortæller de indfødte ham, at han skal bruge en særlig øl lavet af en voodoorod for at besejre LeChuck. Da Guybrush har samlet ingredienserne, finder han imidlertidig ud af, at LeChuck har taget Elaine med tilbage til Melee Island for at gifte sig med hende.

Guybrush vender tilbage til Melee Island og når tidsnok at afbryde brylluppet, men finder ud af, at Elaine for længst har befriet sig selv, og at han har ødelagt hendes plan til at få ram på LeChuck. Guybrush prøver nu at angribe LeChuck med sin voodoorod-øl-forstøver, men den går i baglås, hvilket giver den rasende LeChuck en mulighed for at angribe. Det lykkes dog til sidst for Guybrush at finde en flaske rodøl, med hvilken han besejrer LeChuck. LeChuck går i opløsning og eksploderer imod nattehimlen, og Guybrush og Elaine nyder en romantisk stund, imens de betragter det festfyrværkeri, LeChuck er blevet til.

Eksterne henvisninger 
 

Secret of Monkey Island
Computerspil fra 1990
Adventurespil
Amiga-spil
Atari-spil
DOS-spil
Macintosh-spil
LucasArts-spil
Labrador

Labrador har flere betydninger:

Geografiske regioner 
 Labrador (region), region i den canadiske provins Newfoundland og Labrador
 Labrador (valgkreds)
 Labrador-halvøen
 Labradorhavet

Byer 
 Labrador, Queensland, Australien
 Labrador, Pangasinan, Filippinerne

Havstrøm 
 Labrador (havstrøm), kold strøm i Atlanterhavet

Folk 
 João Fernandes Lavrador (død ca. 1505), en landholder og opdagelsesrejsende
 Pedro Gomez Labrador, Marquis af Labrador (1755-1852), diplomat, som repræsenterede Spanien på kongressen i Wien

Dyr 
 Labrador retriever, race af hunde

Plante 
 Labrador te, en fælles betegnelse for 2 arter af planter

Musik-relaterede 
 Labrador Records, alternative pladeselskab fra Stockholm, Sverige
 Labrador (popband), danske popband

Andet 
 En sten, der indeholder mineral labradorit (i plagioklasgruppen), som ofte bruges som dekoration,
 Labrador (film fra 2011) - dansk film fra 2011